საფრიჭის მყინვარი
საფრიჭის მყინვარი — მყინვარი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონის მთავარი ქედის სამხრეთ კალთაზე, მდინარე კოდორის მარჯვენა შენაკადის — ჩხალთის აუზში. სიგრძე — 2,4 კმ, ფართობი — 3,2 კმ². მყინვარის ენა ეშვება ზღვის დონიდან 3130 მ-ზე. საზრდოობს მწვერვალების საფრიჭისა და მის დასავლეთით მდებარე უსახელო მწვერვალების კალთებიდან ჩამონადენი მყინვარული ნაკადებით. საფრიჭის მყინვარის მყინვარული ენიდან გამოედინება მდინარე ჯესარა.